stanford-oval/wikipedia huggingface dataset:
עדה (שפת תכנות)
עיצוב > מודולריות

כמו תוכניות במודולה-2, שפה שנתנה השראה לעדה, תוכניות בעדה הן מודולריות, וכל יחידת קוד מקור בתוכנית עוברת הידור נפרד. בעדה קיימים ארבעה סוגי יחידות קוד בסיסיים: תת תוכנית, חבילה, משימה, ויחידה סוגנית (יחידות גנרית). תת תוכניות הן שגרות שמכילות קוד אימפרטיבי עם פקודות לביצוע, או קוד פונקציונלי שמוביל לחישוב של ביטוי. חבילות הן יחידות שמכילות הגדרות של עצמים ונתונים, כגון טיפוסים. כמו כן, חבילות יכולות להכיל גם תת-תוכניות. משימות הן יחידות שמגדירות אוסף תהליכים שניתן לבצע באופן בו זמני עם משימות אחרות. יחידות סוגניות הן יחידות שמסוגלות להגדיר תת תוכניות וחבילות באופן סוגני. באופן דומה לשפות כמו C++, כל יחידה בעדה היא מורכבת משני רבדים: רובד האפיון, ורובד המימוש. רובד האפיון מכיל קוד הכרזתי בלבד על מה שיש ליחידה להציע לשאר התוכנית, ועל מה שצפוי מהמימוש של אותה יחידה. רובד המימוש לעומת זאת ממש את רובד האפיון, הוא פרטי ליחידה ואינו חשוף לשאר התוכנית. כמו כן, עדה מפצלת גם בכל יחידת קוד בין החלק ההצהרתי (הכרזות על משתנים וכדומה) והחלק הביצועי (פקודות, בקרת זרימה וכדומה). הפיצול בין ארבעת סוגי היחידות וכמו כן בין האפיון למימוש בכל יחידה מאפשר לצוותים ומתכנתים שונים לעבוד באופן נפרד ומקביל על חלקים שונים של התוכנית.
עיצוב > תת-תוכניות (שגרות)

בעדה קיימים שני סוגים של תת תוכניות (שגרות): תהליך ופונקציה. ההבדל המרכזי בין תהליך ופונקציה הוא שפונקציה חייבת להחזיר ערך כלשהו.
עיצוב > משימות

בעדה ניתן להגדיר אוסף תהליכים כמשימה שניתן לבצע באופן זמני עם משימות אחרות. ניתן גם להגדיר כך שמשימה היא בת ביצוע יחידני בלבד, כלומר, שלא ניתן לבקש לבצע את אותה משימה באופן מקביל יותר מפעם אחת. לחלופין, ניתן גם להגדיר מספר מרבי של ביצועים בו זמניים עבור כל סוג של משימה. בעדה קיימות פקודות מסוימות שניתן לעשות בהן שימוש אך ורק בתוך משימות. לדוגמה, פקודת עיכוב או פקודת המתנה למשימה אחרת.
עיצוב > הכרזות

בעדה, הכרזות נמצאות בקטע נפרד והצהרתי בכל יחידת קוד מהפקודות שעושות שימוש בהן. באותו קטע נפרד, ניתן להגדיר משתנים ועצמים חדשים ולתת להם שמות בתחום ההכרזה. תחום ההכרזה בעדה הוא לקסיקלי. עם זאת, ניתן להגדיר גם בתוך קטע ביצועי גוש חדש שמקונן שוב קטע הצהרתי עם הכרזות חדשות ומיד אחריו קטע ביצועי שעושה שימוש באותן הכרזות. בעדה קיימים 12 סוגי הכרזות למבנים השונים בשפה. כמעט עבור כל סוגי ההכרזות לעצמים ומספרים ניתן להכריז על מספר משתנים מאותו סוג בבת אחת.
| סיווג | הסבר |
| --- | --- |
עצם: הכרזה על משתנה עבור עצם מטיפוס מסוים. ניתן להקצות ערך ראשוני. ניתן להפוך אותו לקבוע.
מספר: 
טיפוס: 
תת טיפוס: 
תת תוכנית: 
חבילה: 
משימה: 
הכרזה סוגנית: 
חריגה: 
אדגום סוגני: 
שינוי שם: 
קבוע:
עיצוב > פקודות

בעדה, פקודות מבוצעות בכל תת-תוכנית לפי סדר הופעתן, אלא אם כן נעשית קפיצה, יציאה או עצירה ידנית.
עיצוב > חריגות

בעדה, ניתן להגדיר שורת תוכניות התאוששות לטיפול במצבי חריגה שונים בסוף כל קטע פקודות. כמו כן, ניתן להתריע על חריגה באופן ידני בפקודה.
עיצוב > טיפוסיות

עדה היא שפה עם טיפוסיות סטטית וחזקה. לפיכך, כל עצם בשפה מסווג לפי טיפוס כלשהו. בעדה קיימים ארבעה סוגי טיפוסים: טיפוס סקלרי (הכולל טיפוס מספרי וטיפוס נמנים), טיפוס מורכב, טיפוס גישה, וטיפוס פרטי. טיפוס נמנים מגדיר מראש קבוצת ערכים מספריים עם מזהים ששייכים לו. לדוגמה, טיפוס בוליאני (Boolean) וטיפוס תו (Character) הם טיפוסי נמנים בעדה. בעדה מוגדרים מראש שלושה טיפוסים מספריים יסודיים: טיפוס מספר שלם (Integer), טיפוס נקודה צפה (Float), וטיפוס אורך זמן (Duration). טיפוסים מורכבים כוללים בהם בין היתר מערכים ורשומות, וכמו כן את טיפוס המחרוזת. בעדה ניתן להגדיר גם תת טיפוסים על טיפוסים. לדוגמה, טיפוס מספרים טבעיים יהיה תת-טיפוס של מספרים שלמים עם אילוץ על טווח הערכים המותר שלו. כאמור, באמצעות יחידות סוגניות ניתן להגדיר גם טיפוסים סוגניים.
| סיווג | סיווג | סיווג | שם | פעולות | בתים | טווח |
| --- | --- | --- | --- | --- | --- | --- |
| סקלרי | מספרי | שלם | Integer |  |  |  |
| סקלרי | מספרי | נקודה צפה | Float |  |  |  |
| סקלרי | מספרי | אורך זמן | Duration |  |  |  |
| סקלרי | נמנים | בוליאני | Boolean |  |  |  |
| סקלרי | נמנים | תו | Character |  |  |  |
| מורכב | מחרוזת | מחרוזת |  |  |  |  |
עיצוב > בקרת זרימה

בעדה, פרמטר של לולאה הוא תמיד קבוע.
עיצוב > ייצוגים

בעדה ניתן גם להגדיר את הייצוג של הטיפוסים כשהם עוברים הידור לשפת מכונה. לדוגמה, כמות הסיביות שטיפוס מסוים צפוי לתפוס בזיכרון, או תבנית זיכרון מוגדרת מראש עבור רשומות מטיפוס מסוים. ניתן אפילו להכניס קוד מכונה ייחודי לחומרה מסוימת.
עיצוב > קלט ופלט

הספרייה הסטנדרטית של עדה מספקת שגרות וטיפוסים מיוחדים עבור קלט ופלט.
תחביר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחביר > אסימוני השפה

תווים חוקיים בעדה כוללים בהם את תווי ASCII הנראים, ובינם התווים האלפאנומריים (A–Z ו־0–9), שורת תווים סימנים, ומספר תווים בלתי נראים שהם נחשבים לתווי רווח ותווי שבירת שורה. אסימון הוא שורת תווים חוקיים שיוצרים יחד אחת משבע האפשריות ההבאות: תוחם, מזהה, ערך מספרי, ערך תו, ערך מחרוזת, הערה, או הוראה (למהדר). להערות אין שום השפעה על התוכנית. תווי רווח נחשבים תמיד לתווים שמפרידים בין אסימונים, אלא אם כן הם מופיעים בתוך הערות או מחרוזות. לעומת זאת, תווי שבירת שורה נחשבים בכל מצב לתווים שמפרידים בין אסימונים.
| סיווג | סיווג | סיווג | הגדרה | דוגמה |
| --- | --- | --- | --- | --- |
| תוחם | תוחם | תוחם | הופעה של כל אחד מהתווים הבאים: & ` () * +, - . / : ; < = > וכמו כן התו לסימן קריאה !. או הופעה של כל אחד מרצפי זוגות התווים הבאים: => .. ** := /= >= <= << >> <> | = |
| מזהה | שם | שם | רצף של תווי אותיות אלפבית לטיניות, קו תחתון _, וסיפרות עשרוניות, כשהתו הראשון מוכרח להיות אות. | X_1 |
| מזהה | מילה שמורה | מילה שמורה | רצף של תווי אותיות אלפבית לטיניות, קו תחתון _, וסיפרות עשרוניות, כשהתו הראשון מוכרח להיות אות. | if |
| ערך | ערך מספרי | מספר שלם | רצף סיפרות עשרוניות וקו תחתון להפרדה בין הסיפרות. אפשרות למעריך בכתיב מדעי הנכתב עם האות E ומיד אחריו מספר המעריך ברצף ספרות עשרוניות. | 1_024 2E+10 |
| ערך | ערך מספרי | מספר ממשי | רצף סיפרות עשרוניות, קו תחתון להפרדה בין הסיפרות, ותו נקודה עשרונית (.). אפשרות למעריך בכתיב מדעי הנכתב עם האות E. בינו לבין מספר המעריך ברצף ספרות עשרוניות מופיע סימן חיובי (+) או שלילי (-). | 3.1415 |
| ערך | ערך מספרי | בסיס שונה | מספר מ־1 עד 16 המגדיר את הבסיס, לאחר מכן התו # או נקודתיים :, לאחר מכן רצף של ספרות עשרוניות והתווים מ־A עד F (תלוי בבסיס), לאחר מכן שוב התו # או נקודתיים : (באופן עקבי עם ההופעה הראשונה), ואז מעריך אפשרי בכתיב מדעי עם האות E עם סימון בהתאם למספר שלם או מספר ממשי. גם מספר המעריך יופיע על אותו בסיס. | 16#FF#16:FF: |
| ערך | ערך תו | ערך תו | אחד מ־95 תווי ה־ASCII הנראים מוקף בין שני תווי מירכה בודדת '. | 'A' |
| ערך | ערך מחרוזת | ערך מחרוזת | רצף תווי ASCII נראים מוקפים בין שני תווי מירכאות ". כל הופעה של שני תווי מירכאות צמודים ("") בתוך המחרוזת ייחשבו לתוו מירכאות אחד שיהיה חלק מהמחרוזת עצמה. לא ניתן להכניס שבירת שורה לתוך אסימון של מחרוזת. תו שבירת שורה תמיד מפריד בין אסימונים. במקום זאת, צריך לחבר מחרוזות קצרות כל אחת באורך שורה באמצעות הפעולה שנועדה לכך (&). | "Hello world!" |
| הערה | הערה | הערה | כל רצף תווים שמתחיל בשני תווי קו מפריד -- עד לסוף אותה שורה (אך לא בתוך מחרוזת). | -- TODO |
| הוראה | הוראה | הוראה | המילה השמורה pragma ואחריה האסימון המזהה של הוראה כלשהי, ולאחר מכן שורת פרמטרים אפשריים לאותה הוראה מוקפים בין סוגריים עגולים (). פרמטרים מופרדים זה מזה באמצעות פסיק ,. הוראה יכולה להופיע רק לאחר נקודה ופסיק ; בסוף שורה. קיימות הגבלות נוספות למיקום ההוראות. | pragma OPTIMIZE(TIME) |
תחביר > מילים שמורות

בעדה לא ניתן להשתמש במילים שמורות כשמות. בעדה 1983 הופיעו לראשונה 63 מילים שמורות:
abort
abs
accept
access
all
and – קשר לוגי: וגם
array
at
begin
body
case
constant – הכרזה על משתנה כמשתה קבוע
declare
delay
delta
digits
do
else – נסיגת תנאי
elsif – שרשור תנאי
end
entry
exception
exit
for
function
generic
goto – קפיצה
if – פתיחת תנאי
in – בשגרות, הכרזה על פרמטר כפרמטר לקריאה בלבד
is
limited
loop
mod
new
not – קשר לוגי: לא
null
of
or – קשר לוגי: או
others
out
package
pragma
private
procedure
raise
range
record
rein
renames
return – להחזיר ערך ולצאת מפונקציה.
reverse
select
separate
subtype
task
terminate
then
type
use
when
while
with
xor
תחביר > הכרזות > עצמים

בעדה מכריזים על משתנים עבור עצמים באמצעות שם המשתנה והטיפוסיות שלו.
Jane_Doe : Student
ניתן להקצות לו ערך ראשוני, אך אין חובה לעשות זאת, אלא אם כן זהו משתנה קבוע.
Jane_Doe : Student := new Student();
משתנה קבוע לעצמים מוכרז באמצעות המילה השמורה constant. בעדה, ניתן להקצות למשתנים קבועים גם ביטויים שאינם ניתנים לחישוב בזמן הידור. לדוגמה, חישוב של פונקציה מסוימת.
Jane_Doe : constant Student := new Student();
תחביר > הכרזות > תת-תוכניות

בשגרות, ניתן להכריז על פרמטרים לקריאה בלבד באמצעות in.
שימוש

עיקר השימוש בעדה נמצא בחומרה ותוכנה בציוד צבאי של מדינות נאט"ו. הודות לאמינותה הגבוהה ויעודה הצבאי, עדה הפכה להיות השפה המועדפת גם בשימוש אזרחי בתכנות מערכות זמן אמת, מערכות תומכות חיים (אנ') בענף הרפואה, מסחר אלקטרוני ובנקאות, מערכות תעופה וחלל שונות, לוויינים, בקרות לניווט משגרי לוויינים וטילים, תחבורת המונים לרבות רכבות תחתיות ומטוסי נוסעים.
שימוש > שימוש צבאי

עדה ראתה שימוש צבאי נרחב ברכיבי חומרה ותוכנה בין היתר עבור חמקנים, מפציצים, מטוסי קרב, מסוקי קרב, כטב"מים, כלי שריון, צוללות, מערכות מכ"ם, ולוחמה אלקטרונית במדינות נאט"ו ובמיוחד בארצות הברית.
שימוש > שימוש אזרחי

הודות ליכולתה של עדה לאכוף תנאי פיתוח החיוניים לבטיחות גורלית, השפה אומצה גם בפרויקטים מסחריים ללא מטרות צבאיות היכן שקריסת מערכות עלולה לעלות בחיי אדם או בנזקים כלכליים אדירים כגון בתעשיית התעופה האזרחית, מערכות לפיקוח טיסה, משגרים מסחריים כגון אריאן, לוויינים ומערכות חלל אחרות, תחבורת רכבות, ובנקאות. לדוגמה מערכת בקרת הטיסה של מטוס הנוסעים הידוע בּוֹאִינְג 777 פותחה בעדה. מערכות פיקוח הטיסה של קנדה ובריטניה פותחו אף הן בעדה. דוגמה נוספת לשימוש אזרחי בעדה שאינו בענף התעופה היא מערכות האיתות ברכבת המהירה TGV של צרפת, והרכבות התחתיות של לונדון, פריז, ניו יורק, והונג קונג.
תקינה

משנת 1983, לעדה יצאו שלוש הרחבות משמעותיות ועוד מספר תְקִינוֹת ביניים. התקן המקורי שאושר על ידי משרד ההגנה האמריקני הוא Ada 1983.
Ada 1983 - תמכה תמיכה חלקית בתכנות מונחה עצמים עם יכולות של ADO, ADT, פולימורפיזם, יצירת אופרטורים ועוד.
ISO/8652:1987 - תקינת Ada 83 על ידי ISO.
Ada 1995 - שהוסיפה את התמיכה ביכולות של הורשה ובמרבית הטכניקות של תכנות מונחה עצמים.
ISO/IEC 8652:1995/COR.1:2001 - תיקונים ושינויים ל־Ada 95.
Ada 2005 - התומכת בין השאר באובייקטים מוגנים להגנה על משאבים בעת ריבוי משימות.
ISO/IEC 8652:1995/AMD 1:2007 - הוספות ל־Ada 2005.
Ada 2012 - תמיכה בתכנות לפי חוזה בהשראת שפת התכנות Eiffel.
ISO/IEC 8652:2012/COR 1:2016 - תיקונים ושינויים ל־Ada 2012.
Ada 2022
לקריאה נוספת

G. Goos, J. Hartmanis (ע), The Programming Language Ada Reference Manual, כרך 155, Berlin, Heidelberg: Springer, 1983, Lecture Notes in Computer Science, ISBN 978-3-540-12328-6. (באנגלית)
אבי כהן, עדה: עבר, הווה, עתיד, מעשה חושב י"ב, האיגוד הישראלי לעיבוד אינפורמציה, 1985, עמ' 3–9
יוטה אוסטרלה-שוורין

יוטה אוסטרלה-שוורין (בגרמנית: Jutta Oesterle-Schwerin; נולדה ב-25 בפברואר 1941) היא פוליטיקאית גרמנייה ממוצא יהודי. בין השנים 1987–1990 הייתה חברת הבונדסטאג הגרמני.
חייה

יוטה שוורין היא בתם של היינץ שוורין (1910–1948) וריקרדה מלצר, ואחותו הגדולה של ההיסטוריון הישראלי תום שגב. אביה היה יהודי קומוניסט שהיגר מגרמניה לישראל בשנת 1935.
שוורין נולדה בירושלים ובילתה את ילדותה בישראל.
ב-1948 נהרג אביה במלחמת העצמאות. בערך בהיותה בת 10, הייתה לחברת תנועת השומר הצעיר. לאחר מכן הצטרפה לתנועת הנוער הקומוניסטית. בשנת 1958, בהיותה בת 17, סירבה לשרת בצבא. העילה שסיפקה לסירוב הייתה שהיא בת לאם לא יהודיה. בהקשר זה, הגיעה גם לשיחה אישית עם דוד בן-גוריון.
בשנת 1960, לאחר לימודיה בבית הספר, עזבה את ישראל. למשך זמן מה, עבדה בבית ילדים יהודי בשווייץ. ב-1962 החלה ללמוד באקדמיה לאמנויות בשטוטגרט (גר'). באותה שנה החלה את עיסוקה בפוליטיקה בגרמניה בתנועת אוסטרמארש (גר'), הפציפיסטית והאנטי-מיליטריסטית. בתקופה זו באה גם בקשר עם אגודת הסטודנטים הסוציאליסטית הגרמנית (גר')‏ (SDS).
שוורין התחתנה בשנת 1967, ב-1970 ילדה את בנה וב-1974 ילדה את בתה. ב-1969 סיימה את לימודיה כמעצבת פנים. לאחר שהתגרשה מבעלה, הייתה פעילה כמעצבת פנים עצמאית בעיר אולם.
מאז הולדת בנה, הקדישה עצמה ל"קינדרלאדן" (גר') (גן ילדים אלטרנטיבי) ולתנועה הפמיניסטית הגרמנית. ב-1974 הפכה לחברה במפלגה הסוציאל-דמוקרטית של גרמניה (SPD), שממנה יצאה ב-1980 במחאה נגד ההחלטה הכפולה של נאט"ו (אנ'). ב-1983 הפכה לחברת מפלגת הירוקים הגרמנית. בין השנים 1975–1980 הייתה חברת מועצת העיר אולם מטעם המפלגה הסוציאל-דמוקרטית ובין השנים 1984–1987 הייתה חברה בה מטעם הירוקים.
ב-1987 נבחרה דרך הרשימה הארצית לבונדסטאג, וב-1989/90 הייתה אחת משלושת חברי הנהלת סיעת הירוקים, ומלבד זאת הייתה גם חברת ועדות התכנון האזורי, תעשיית הבנייה והתכנון העירוני. היא הפכה ידועה כפוליטיקאית מסורה שהציגה שאילתות רבות בבונדסטאג. הפעולה המפורסמת ביותר שלה הייתה מחאתה נגד נאום הזיכרון מעורר המחלוקת של נשיא הבונדסטאג, פיליפ ינינגר (Philipp Jenninger), ביום השנה ה-50 לפוגרומים של נובמבר 1938 (ליל הבדולח). ב-9 בנובמבר 1989 הייתה שוורין בין שלושת הצירים שעזבו את אולם המליאה בשל שירת ההמנון הגרמני על ידי חלקים מסיעת CDU/CSU.
לאחר כישלון הירוקים לעבור את אחוז החסימה (5%) בבחירות הפדרליות של 1990, היא התפטרה מהבונדסטאג והפכה לעמיתתה של הצירה כריסטינה שנק (גר') בקבוצת הבונדסטאג "ברית 90 / הירוקים". ב-1990 הייתה דוברת הארגון הלסבי "לסבנרינג" (אנ') ועסקה בשנים הבאות בהכללת אורח החיים הלסבי בפוליטיקה של הנשים. לפני הבחירות הפדרליות של 1994, היא נכשלה בהקמה מחדש של הירוקים. בפברואר 1994 עזבה את המפלגה והתמודדה בעיר בון מטעם מפלגת הנשים הפמיניסטית.
עד 2008 עבדה יוטה שוורין כאדריכלית עצמאית בברלין.
בשנת 2012 הופיע סיפורה האוטוביוגרפי בהוצאת "ספרי ספקטור לייפציג" (Spector Books Leipzig) תחת השם "הבת של ריקרדה – חיים בין גרמניה וישראל" (Ricardas Tochter – Leben zwischen Deutschland und Israel).
הערות שוליים

↑  חלק ראשון מריאיון עם תום שגב.
| --- | --- |
בקרת זהויות :  NLI: 987007592101705171  BnF: cb16717879k (data)  GND: 140914331  ISNI: 0000 0000 7766 747X  LCCN: n2014053044  VIAF: 311380520   WorldCat (עם VIAF): 311380520
אפל (סדרת טלוויזיה)

| --- | --- |

 סוגה:  מדע בדיוני מתח מסתורין דרמה המשכית טרגדיה
 יוצרים:  באראן בו אודר   יאנטה פריס
 כותבים:  Marc O. Seng, Martin Behnke, Ronny Schalk 
 בימוי:  בראן בו אודאר 
 שחקנים:  לואיס הופמן אוליבר מזוצ'י יורדיס טריבל
 ארץ מקור:  גרמניה 
 שפות:  גרמנית 
 מקום התרחשות:  Winden 
 תקופת התרחשות:  2019, 1986, 2053, 1987, 1953, 1954, 1921, 2020, 2008, 1888, 2040, 2041, 2052 
 מספר עונות:  3 
 מספר פרקים:  26 
 הפקה
 מפיק:  מקס וידמן, קווירין בארג, בראן בו אודאר, יאנטה פריס 
 חברת הפקה:  Wiedemann & Berg Television 
 הפצה:  נטפליקס 
 צלמים:  Nikolaus Summerer 
 מוזיקה:  בן פרוסט 
 אורך פרק:  45–73 דקות
 שידור
 רשת שידור:  נטפליקס 
 פורמט (תמונה):  4K ‏(Ultra HDTV) HDR
 תקופת שידור מקורית:  1 בדצמבר 2017 – 27 ביוני 2020
 קישורים חיצוניים
 www.netflix.com/dark
 דף התוכנית ב-IMDb
 
אפל (באנגלית: Dark) היא סדרת טלוויזיה גרמנית מסוגת מותחן ומדע בדיוני. זוהי סדרה מקורית של נטפליקס, הראשונה שנעשתה בגרמנית. הסדרה עלתה לנטפליקס ב-1 בדצמבר 2017.
הסדרה נוצרה בשיתוף פעולה בין ברבן בו אודאר לבין יאנטה פריס (Jantje Friese). חודשה לעונה שנייה על ידי נטפליקס, שעלתה ב-21 ביוני 2019. העונה השלישית והאחרונה עלתה ב-27 ביוני 2020.
עלילה

ילדים אבודים שלא נמצאו, גופות מהעבר, אירועים על-טבעיים וסודות משפחה מערערים את הסדר בווינדן, עיירה קטנה בגרמניה, ומהדהדים טרגדיות מהעבר.
היעלמותם של שני ילדים בתקופות שונות חושפת יחסים מעורערים, חיים כפולים ואת עברן האפל של ארבע משפחות שיוצאות למסע חיפוש אחר האמת. המסע מגלה את נבכיה של תעלומה סבוכה המתפרשת על פני שלושה דורות.
רצף הזמן העלילתי נע בין העבר, ההווה והעתיד. בעונה הראשונה לאחר היעלמותם של הילדים מתגלה כי המערות שנמצאות ליד העיירה הן למעשה שער שמחבר בין שלוש תקופות זמן שונות. וחטיפת הילדים נעשתה על מנת לבצע ניסיונות להפעלת מכונת זמן. בעונה השנייה מתגלה עתיד קודר כאשר הדמויות מגלות כי בשנת 2020 תתקיים אפוקליפסה, ובניסיון למנוע אותה, הן למעשה מוודאות את התרחשותה מבלי להתכוון. בעונה השלישית והאחרונה של הסדרה, העלילה נעה במרחב זמן נוסף בעולם מקביל בו גיבור הסדרה, יונאס, לא נולד מעולם. העלילה מתכתבת עם הסיפור התנכ"י של אדם, חוה, הנחש והתפוח ומגיעה אל סופה הדרמטי כאשר הדמויות מבינות כי עולמן הוא תוצר לוואי של ניסיון ליצור מכונת זמן בעולם האמיתי. הן מצליחות למנוע את יצירת המכונה, וסוגרות את הלולאה האינסופית שיצרו בחייהם.
שחקנים ודמויות > משפחת קנוואלד

מיכאל קנוואלד (סבסטיאן רודולף (גר')) — 43, שהתאבד בשנת 2019. נולד כמיקל נילסן.
האנה (לבית קרוגר) (מאיה שונה (אנ') ) — אשתו של מיכאל ואמו של יונאס, שעובדת כמעסה. מנהלת רומן עם אולריש נילסן ובהמשך גם עם גרסתו הצעירה של איגון טידמן בשנות ה-50.
אלה לי — משחקת את האנה קרוגר בת ה-14 (1986). העניקה עדות שווא על כך שאולריש אנס את קתרינה על מנת לפגוע בקשר ביניהם.
יונאס קנוואלד (לואיס הופמן) — בן 16, גיבור הסדרה. בנם של מיכאל והאנה, החבר הכי טוב של ברטוש טידמאן. מגלה את סוגיית המסע בזמן בעיקר הודות לגרסה המבוגרת שלו. מנסה למנוע את האפוקליפסה. בסוף הסדרה מצליח להתיר את לולאת הזמן.
אנדראס פיטשמאן — משחק את יונאס (2052) או "הזר". מנחה את יונאס הצעיר ומונע ממנו לשנות את העבר, בזמן שהוא עצמו מנסה לסגור את השער שנוצר במערות ווינדן, ובמעשיו למעשה יוצר אותו בטעות. לאחר האפוקליפסה הגיע לשנות ה-20 וניסה לבנות שם מכונת זמן.
אדם - הגרסה המבוגרת ביותר של יונאס. קירח ומצולק בגלל המסע בזמן. מנסה להרוס את הקשר בין שני העולמות ומחולל רבים מאירועי הסדרה בכך שדאג מראש שהם ייתרחשו. הוא מוודא את קיום האפוקליפסה בשני העולמות על מנת לרתום את כוחן לשם הרג מרתה הצעירה (הנושאת ברחמה את בנו, אשר נחשד בתור הסיבה לקשר בין העולמות).
אינס קנוואלד (אנגלה וינקלר) — אחות לשעבר, אמו המאמצת של מיכאל וסבתו של יונאס
אנה ראטה-פולה (גר') — אינס (1986)
לנה אורצנדובסקי (גר') — אינס (1953)
שחקנים ודמויות > משפחת נילסן

אולריש נילסן (אוליבר מזוצ'י), קצין משטרה ואב לשלושה. אחיו נעדר לפני 33 שנה (ולמעשה הועבר לעתיד). לאחר היעלמותו של מיקל, נוסע בזמן לשנות ה-50 ופוצע קשות את הלגה דופלר הילד משום שהוא חושב שהלגה עתיד לחטוף את בנו בעתיד. אולריש נחשד כרוצח ילדים שנעלם באותו הזמן ונכלא במוסד לחולי נפש עד סוף ימיו.
לודגר בוקלמאן — אולריש (1986)
קתרינה נילסן (יורדיס טריבל) — מנהלת בית הספר התיכון, אשתו של אולריש ואמא לשלושה. בעונה השלישית היא נוסעת לשנות ה-80 לנסות להציל את אולריש ומיקל, אך מוצאת את מותה בידי אמה לאחר שתקפה אותה.
נלה טרבס (גר') — קתרינה (1986)
מגנוס (מוריץ יאן (אנ')) — בנם המתבגר של הזוג נילסן. מנהל מערכת יחסים עם פרנציסקה דופלר.
מרתה (ליסה ויקארי (אנ') ) — בתם המתבגרת של אולריש וקתרינה נילסן וחברתו של ברטוש (וחברתו לשעבר של יונאס). מושא אהבתו של יונאס אף על פי שהיא מתגלה כדודתו.
אווה - הגרסה העתידית של מרתה מהיקום המקביל בו יונאס לא נולד. הצילה את יונאס מהאפוקליפסה ונכנסה ממנו להיריון. בנם המשותף נחשד על ידי אדם למקור של הקשר, והוא מנסה למנוע את קיומו, בעוד אווה מנסה לשמור עליו בחיים. הניגוד הזה הוא הבסיס לכל אירועי הסדרה.
מיקל (דאן לנרד ליברנץ) — בן 11, חובב קסמים. בנם הצעיר של בני נילסן, שנעלם ב-2019 והגיע לשנות ה-80, שם גודל על ידי אינס קאנוואלד.
טרונטה נילסן (וולטר קריי) — אבא של אולריש ומאדס, בנה של אגנס ואב לא ידוע (המתגלה כבנם העתידי של יונאס ומרתה שנסע בזמן). נחשד כאביה של רגינה.
פליקס קריימר — טרונטה (1986)
ג'ושיע מרלון — טרונטה (1953)
יאנה נילסן (טטיה זייבט (גר') ) – אשתו של טרונטה ואמא של אולריש ומאדס.
אן לבינסקי — יאנה (1986)
ריקה זינדלר — יאנה (1953)
מאדס – בנם של טרונטה ויאנה נילסן, אחיו הצעיר של אולריש, נעלם ב-9 באוקטובר 1986, בגיל 12. למעשה גופתו הועברה ל-2019 ונמצאה בבונקר בו נעלם בשנות ה-80.
אגנס נילסן (אנטייה טראואה, 1953) — אמא של טרונטה וסבתא של אולריש. אחותו של נוח וחברה בארגון 'סיק מונדוס'. מודעת למסע בזמן.
שחקנים ודמויות > משפחת דופלר

ד"ר פיטר דופלר (סטפן קמפווירת'), בעלה של שרלוטה והפסיכולוג של יונאס. מסתיר את נטייתו המינית מה שמוביל לבעיות בנישואיו עם שרלוטה.
שרלוטה דופלר (קרולין איינכהורן) — מפקחת המשטרה של וינדן, אשתו של פיטר. נמצאה כתינוקת ללא הורים על ידי טאנהאוס. מתגלה כי נולדה בעתיד לנח ולבתה אליזבת', והועברה לעבר על ידי גרסאות עתידיות של אמה ושל עצמה.
סטפני אמארל — שרלוטה (1986)
פרנציסקה דופלר (ג'ינה אליס סשיביץ (אנ')) – בתם המתבגרת של פיטר ושרלוטה. במערכת יחסים עם מגנוס נילסן.
אליזבת דופלר (קרלוטה פון פלקנהאין) – בת 8, בתם החירשת של פיטר ושרלוטה. בעתיד הרחוק כמבוגרת היא מנהיגה כת, ומביאה לעולם יחד עם נח את אמה, שרלוטה.
הלגה דופלר (הרמן באייר) — בן 75, אביו של פיטר, עובד לשעבר בתחנת הכוח הגרעינית, סובל משיטיון
פטר שניידר — הלגה (1986)
טום פיליפ — הלגה (1953). הוכה על ידי אולריש נילסן שניסה בכך למנוע את חטיפתו של מיקל. לאחר מכן הועבר בזמן לשנות ה-80 ובילה זמן רב עם נח.
ברנד דופלר (מיכאל מנדל, 1986) – אביו של הלגה, סבו של פיטר, מייסד תחנת הכוח הגרעינית של וינדן. מתגלה בסוף הסדרה כאביה של רגינה.
אנטול טאובמן — ברנד (1953)
גרטה דופלר (קורדיליה וואגה, 1953) — אשתו של ברנד דופלר, אמא של הלגה
ה.ג. טנהאוס (ארנד קלאיביטר) — שען, סבא של שרלוטה. יצר את מכונת הזמן באמצעות ספר שלכאורה כתב, אך קיבל גרסה מוגמרת שלו מהעתיד. מתגלה כי גרסה שלו ביקום אחר יצרה את המסע בזמן שהוביל להיווצרות הלולאה האינסופית שמתוארת בסדרה.
כריסטיאן סטייר — טנהאוס (1986)
ארנד קלאיביטר — טנהאוס (1953)
שחקנים ודמויות > משפחת טידמאן

רגינה טידמאן (דבורה קויפמן) – אמא של ברטוש ומנהלת בית ההארחה. חולה בסרטן בעונה השנייה ובעונה השלישית נרצחת על ידי טרונטה.
לידיה מריה מקרידס — רגינה (1986). מוטרדת על ידי אולריש וקתרינה וכך מתפתחת האיבה ביניהם.
אלכסנדר טידמאן (פטר בנדיקט) — בעלה של רגינה ומנהל המפעל הגרעיני ב-2019. בעבר נקרא בוריס ניוולד
בלה גאבור לנץ — אלכסנדר (קולר) טידמאן (1986). גנב זהות שהתחמק מרצח.
ברטוש טידמאן (פול לוקס) — בנה של רגינה, החבר הטוב ביותר של יונאס, החבר של מרתה נילסן בתחילת הסדרה. בשלב מסוים חובר לנח ומסייע לו בענייני המסע בזמן. רגע לפני האפוקליפסה הגיע לשנות ה-20 ונתקע שם עם חבריו. פגש את סיליה ויחד איתה הביא לעולם את האנו (נח) ואגנס. בילה את חייו הבוגרים בחפירת המערה של ווינדן יחד עם בנו נח, ונרצח על ידי בנו כשפקפק בתוכניתו של אדם.
קלאודיה (ליסה קראוזר) — אמה של רגינה וסבתא של ברטוש. נוסעת בזמן ומחוללת הרבה מאירועי הסדרה.
יוליקה ג'נקינס — קלאודיה (1986), המנהלת האישה הראשונה של תחנת הכוח הגרעינית.
גוונדולין גויבל — קלאודיה (1953)
אאיגון טידמאן (כריסטיאן פאטצולד, 1986) - אביה של קלאודיה, קצין משטרה. מתחיל לחשוד במסע בזמן ונהרג בשוגג על ידי בתו קלאודיה.
סבסטיאן הילק (גר') — איגון (1953). חוקר את חטיפת הילדים בעתיד וחוקר את אולריש שהגיע לשנות ה-50. לאחר שיחסיו עם אשתו מסתיימים הוא מנהל מערכת יחסים עם האנה שהגיעה לשנות ה-50.
דוריס טידמאן (לואיז הייר, 1953) – אמה של קלאודיה
שחקנים ודמויות > דמויות אחרות

אריק אובנדורף, נער סוחר סמים שנעלם ב-2019
יאסין (ויקו מוקה) — בן 9, "החבר" של אליזבת שנעלם ב-2019
האב נח (מארק ואשקה) - נולד לברטוש וסיליה בשנות ה-20 בשם האנו טאובר. נחשף לגרסה המבוגרת שלו בגיל צעיר והתוודע למסע בזמן. חטף ילדים לצורך הפעלת המסע בזמן. הביא לעולם את שרלוטה יחד עם אליזבת' דופלר. נרצח על ידי אחותו אגנס.
טורבן וולר (ליאופולד הורנונג) – קצין משטרה זוטר שעובד עם שרלוט ואולריש. איבד את עינו מסיבה לא ידועה.
The unknown - בנם של יונאס ומרתה ואביו של טרונטה נילסן (אותו הביא יחד עם אגנס). הוא מתקיים בכל זמן נתון בשלוש גרסאות (ילד, בוגר וזקן) שפועלים במשותף באותו הזמן. נחשד על ידי אביו אדם בתור המקור ללולאת הזמן ולכן הוא מנסה למנוע את היוולדו.
פרקי הסדרה > סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 1 בדצמבר 2017 | 1 בדצמבר 2017 |
|  | 2 | 8 | 8 | 21 ביוני 2019 | 21 ביוני 2019 |
|  | 3 | 8 | 8 | 27 ביוני 2020 | 27 ביוני 2020 |